Ingatlanárverési hirdetmény


Sajóbábony Város Önkormányzata (cím: 3792. Sajóbábony, Bocskai u. 2. adószám: 15726054-2-05) Sajóbábony Város Önkormányzata Képviselő-testületének Az önkormányzat vagyonáról szóló 7/2012. (V.30.) Önkormányzati rendelet 5. § (4) bekezdés alapján árverést tűz ki.

Az árverés helye és ideje:
Sajóbábonyi Polgármesteri Hivatal tárgyalóterme (cím: 3792. Sajóbábony, Bocskai út 2. II. emelet)

2026. október 19. napja 11:00 óra

Az árverésre kerülő vagyontárgy: Sajóbábony 182/1. helyrajzi szám alatt bejegyzett ingatlan 1/1 tulajdoni hányada.

[bookmark: _GoBack]Kikiáltási ár: 39.500,- Ft, azaz Harminckilencezer–ötszáz forint

Az ingatlan tartozékai és jellemző tulajdonságai:
Az ingatlan a tulajdoni lap szerint Sajóbábony belterület 182/1 helyrajzi szám alatt nyilvántartott, „kivett beépítetlen terület” megnevezésű ingatlan

Tényleges állapot: 
Ingatlan-nyilvántartás szerinti beépítetlen terület a valóságban növényzettel benőtt.

Közmű ellátottsága:
Az ingatlan jelenleg közművesítetlen.

Telek mérete: 79 m2

Az ingatlan 1/1 tulajdoni hányada tehermentesen kerül árverésre.
Az árverésen kizárólag az vehet részt, illetve az adhat képviseleti meghatalmazást, akinek a nevére az árverési előleg letétbe helyezésre került és győztessé nyilvánítása esetén az árverező kizárólag vele köti meg a szerződést.

A szerződést az eredményes árverést követő 30 napon belül kell megkötni.

Az ajánlat megtételének és az árverésre történő jelentkezés módja:

Az árverésre jelentkezni személyesen, vagy meghatalmazott útján 2026. október 15. napján 16:00 óráig lehet a Sajóbábonyi Polgármesteri Hivatal Titkárságán, az árverési biztosíték letétbe helyezésének igazolása mellett. 
A meghatalmazást közokiratba, vagy teljes bizonyító erejű magánokiratba kell foglalni. Amennyiben az ingatlant az ajánlattevő pályázati forrás igénybevételével kívánja megszerezni, az árverési biztosíték letételén túl köteles a projekttervet, valamint a pályázat benyújtására vonatkozó szándéknyilatkozatát becsatolni jelen hirdetményben megjelölt időpontig.
Az árverésre kerülő ingatlan bármikor megtekinthető. Az árveréssel kapcsolatban érdeklődni a Sajóbábonyi Polgármesteri Hivatalban a 46/549-030-as telefonszámon vagy személyesen lehet.

Az árverési biztosíték összege: 3.950,- Ft, azaz: Háromezer-kilencszázötven forint

Licitlépcső: 800,- Ft, azaz Nyolcszáz forint

Az árverési biztosíték letétbe helyezésének módja és határideje:
Az árverési biztosítékot 2026. október 15. napján 16:00 óráig a Sajóbábonyi Polgármesteri Hivatal Pénztárában történő befizetéssel vagy Sajóbábony Város Önkormányzata OTP Bank Nyrt-nél vezetett 11734004-15349112-00000000 számú számla számára történő átutalással kell letétbe helyezni.

A vételár megfizetésének helye és módja:
Értékesítés esetén az árverési vevő köteles a teljes vételárat a szerződés megkötésének időpontjáig Sajóbábony Város Önkormányzata OTP Bank Nyrt-nél vezetett 11734004-15349112-00000000 számú számla számára megfizetni.

Sajóbábony Város Önkormányzata fenntartja magának a jogot, hogy az ingatlan értékesítési szándékától elálljon. Az értékesítés szándékától való elállás esetén a befizetett árverési biztosíték a befizető részére visszafizetésre kerül.

Sajóbábony, 2026. szeptember 30.

dr. Szilva István sk.
      polgármester


A kifüggesztés napja: 2026. szeptember 30.

